L 45/886
BG
Официален вестник на Европейския съюз
24.2.2022 г.
КОМИСИЯ ДЯЛ 12 — СИГУРНОСТ
ГЛАВА 12 20 — ПИЛОТНИ ПРОЕКТИ, ПОДГОТВИТЕЛНИ ДЕЙСТВИЯ, ПРЕРОГАТИВИ И ДРУГИ ДЕЙСТВИЯ (продължение)
12 20 04
(продължение)
12 20 04 02
(продължение) Забележки Този бюджетен кредит е предназначен за покриване на: — разходите, направени от Комисията за събиране и обработка на всякакъв вид информация, необходима за анализ, определяне, насърчаване, наблюдение, оценяване и изпълнение на общата политика за ядрена безопасност и сигурност, както и на правилата и мерките в областта на радиационната защита, — разходите за мерки и дейности, свързани с мониторинга и защитата от въздействието на йонизиращата радиация, с цел да се осигури здравна защита на населението и защита на околната среда от опасността от радиация и от радиоактивни вещества; тези дейности са свързани със специфични задачи, предвидени в Договора за Евратом, — разходите, свързани с проверката на функционирането и ефикасността на системите за наблюдение на нивото на радиоактивност във въздуха, водата и почвата, с цел да се осигури спазването на основните стандарти в държавите членки (член 35 от Договора за Евратом); освен дневните и пътните (командировъчните) разноски тези разходи включват разноските за обучение и за подготвителни срещи и за закупуване на оборудването, което ще се използва при инспекциите, — разходите във връзка с изпълнението на задачите на Комисията, посочени в точка 31 от заключенията на Европейския съвет от 24 и 25 март 2011 г.
Този бюджетен кредит може също така да покрие разходите за информационни дейности и публикации, пряко свързани с постигането на целите по тази позиция.
Правно основание Задача, произтичаща от специфичните правомощия, предоставени пряко на Комисията по силата на глава 3 от част II и член 174 от Договора за създаване на Европейската общност за атомна енергия.
Договор за създаване на Европейската общност за атомна енергия, и по-специално член 31 (събиране на информация и изготвяне на ново законодателство, допълващо основните стандарти за безопасност), член 33 (прилагане на директиви, включително по-специално в областта на медицината (област В) и член 35, параграф 2 (проверка на мониторинга на радиоактивността в околната среда) от него.
Решение 87/600/Евратом на Съвета от 14 декември 1987 г. относно договорености на Общността за ранен обмен на информация в случай на радиационна опасност (ОВ L 371, 30.12.1987 г., стр. 76).
Директива 2009/71/Евратом на Съвета от 25 юни 2009 г. за установяване на общностна рамка за ядрената безопасност на ядрените инсталации (OВ L 172, 2.7.2009 г., стр. 18).
Директива 2011/70/Евратом от 19 юли 2011 г. за създаване на рамка на Общността за отговорно и безопасно управление на отработено гориво и радиоактивни отпадъци (ОВ L 199, 2.8.2011 г., стр. 48).
Директива 2013/51/Евратом на Съвета от 22 октомври 2013 г. за определяне на изисквания за защита на здравето на населението по отношение на радиоактивни вещества във водата, предназначена за консумация от човека (OB L 296, 7.11.2013 г., стр. 12).